Okresná prokuratúra Považská Bystrica 
Ľ. Štúra 1, 017 01 Považská Bystrica 1 	

Sp. zn. : Pv 387/14/3306	Považská Bystrica, 18.9.2014
EEČ : 2-26-142-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Považská Bystrica
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Popis skutku

napriek tomu, že trestným rozkazom Okresného súdu Spišská Nová Ves sp. zn. 5T/187/2012 zo dňa 24.09.2012, právoplatným dňa 30.10.2012, bol uznaný vinným z prečinu zanedbania povinnej výživy podľa § 207 ods. 1 Tr. zák., za čo mu bol uložený trest odňatia slobody v trvaní 3 mesiace s podmienečným odkladom výkonu trestu na skúšobnú dobu v trvaní 12 mesiacov, 
	hoci bol ako otec mal. XXXXX, nar. 31.03.2001, bytom u matky, povinný prispievať na jeho výživu podľa Zákona o rodine ako aj podľa rozsudku Okresného súdu Spišská Nová Ves, sp. zn. 9P/17//2009 zo dňa 05.05.2009, právoplatného dňa 02.06.2009, sumou vo výške 110 Eur mesačne, ktoré výživné mal zasielať do 25. dňa v  mesiaci vopred k rukám matky dieťaťa XXXXX, bytom XXXXX, XXXXX, plneniu vyživovacej povinnosti sa od mesiaca november 2012 úmyselne vyhýbal tým, že napriek tomu, že od 28.12.2001 je oprávnený podnikať na základe živnostenského oprávnenia, podnikateľskú činnosť reálne nevykonával, o zrušenie alebo pozastavenie živnosti nepožiadal, nikde riadne nepracoval, na Úrade práce, sociálnych vecí a rodiny XXXXX sa ako uchádzač o zamestnanie nezaevidoval a ani tento úrad nepožiadal o poskytnutie dávky v hmotnej núdzi, na výživu svojho syna v Pov. Bystrici, ani na inom mieste neprispel, čím mu za obdobie od novembra 2012 do augusta 2014 vrátane vznikol dlh na výživnom v celkovej výške 536 Eur,nakoľko v sledovanom období uhradil na výživnom celkovú sumu 1444 Eur, pričom neplnenie vyživovacej povinnosti nemalo trvalo nepriaznivé následky

lebo zanikla trestnosť činu

Odôvodnenie:
Vyšetrovateľ Okresného riaditeľstva PZ XXXXX, Odboru kriminálnej polície, uznesením ČVS: ORP-150/1-VYS-PB-2014 zo dňa 26.02.2014 podľa § 199 ods. 1 Tr. por. začal trestné stíhanie a súčasne podľa § 206 ods. 1 Tr. por. vzniesol obvinenie XXXXX za prečin zanedbania povinnej výživy podľa § 207 ods. 1, 3 písm. c/ Tr. zák.  v podstate na tom skutkovom základe, že napriek tomu, že trestným rozkazom Okresného súdu Spišská Nová Ves sp. zn. 5T/187/2012 zo dňa 24.09.2012, právoplatným dňa 30.10.2012, bol uznaný vinným z prečinu zanedbania povinnej výživy podľa § 207 ods. 1 Tr. zák., za čo mu bol uložený trest odňatia slobody v trvaní 3 mesiace, 
	hoci bol ako otec mal. XXXXX, nar. 31.03.2001, bytom u matky, povinný prispievať na jeho výživu podľa Zákona o rodine ako aj podľa rozsudku Okresného súdu Spišská Nová Ves, sp. zn. 9P/17//2009 zo dňa 05.05.2009, právoplatného dňa 02.06.2009, sumou vo výške 110 Eur mesačne, ktoré výživné mal zasielať do 25. dňa v  mesiaci vopred k rukám matky dieťaťa XXXXX, bytom XXXXX, XXXXX, plneniu vyživovacej povinnosti sa od mesiaca november 2012 úmyselne vyhýbal tým, že napriek tomu, že od 28.12.2001 je oprávnený podnikať na základe živnostenského oprávnenia, podnikateľskú činnosť reálne nevykonával, o zrušenie alebo pozastavenie živnosti nepožiadal, na Úrade práce, sociálnych vecí a rodiny XXXXX sa ako uchádzač o zamestnanie nezaevidoval a ani tento úrad nepožiadal o poskytnutie dávky v hmotnej núdzi, na výživu svojho syna v Pov. Bystrici, ani na inom mieste neprispel, čím mu za obdobie od októbra 2012 do marca 2014 vrátane vznikol dlh na výživnom v celkovej výške 586 Eur, pričom neplnenie vyživovacej povinnosti nemalo trvalo nepriaznivé následky.

Po skončení skráteného vyšetrovateľ PZ predložil prokurátorovi vyšetrovací spis, vedený v trestnej veci obv. XXXXX s návrhom na zastavenie trestného stíhania podľa § 215 ods. 1 písm. h/ Tr. por. s poukázaním na ustanovenie § 86 ods. 1 písm. a/ Tr. zák.

	Preskúmala som vyšetrovací spis ČVS: ORP-150/1-VYS-PB-2014 a dospela som k záveru, že predmetný návrh vyšetrovateľa PZ na zastavenie trestného stíhania je opodstatnený.

	S prihliadnutím k skutočnosti, že trestný rozkaz Okresného súdu Spišská Nová Ves sp. zn. 5T/187/2012 zo dňa 24.09.2012, ktorým bol obv. XXXXX odsúdený za prečin zanedbania povinnej výživy podľa § 207 ods. 1 Tr. zák. nadobudol právoplatnosť dňa 30.10.2012, je možné nasledujúce kritické obdobie neplatenia výživného obv. Cupanom počítať až od mesiaca november 2012. 

Poškodená XXXXX  do zápisnice o výsluchu svedka - poškodeného zo dňa 07.05.2014 uviedla,  že od obv. XXXXX obdržala  dňa 07.04.2014 sumu 50 Eur, do zápisnice zo dňa 06.08.2014, dňa 12.05.2014 sumu 395 Eur, dňa 24.06.2014 sumu 1050 Eur, dňa 24.06.2014 sumu 110 Eur, dňa 24.07.2014 sumu 110 Eur  a dňa 18.08.2014 vyšetrovateľovi PZ oznámila, že dňa 14.08.2014 obdržala od XXXXX sumu vo výške 110 Eur. Uviedla, že dlžné výživné ako aj bežné výživné za mesiace máj 2014 až august 2014 bolo uhradené v celej výške, syn XXXXX počas obdobia neplnenia vyživovacej povinnosti núdzou netrpel, jeho základné potreby mu dokázala zabezpečiť zo svojho príjmu a neplatenie výživného nemalo pre syna trvalo nepriaznivé následky.

Zaplatenie dlžného ako aj bežného výživného je preukázané aj listinnými dôkazmi: dokladom o prevode finančnej hotovosti 50 Eur zo dňa 28.03.2014, a poštovými poukazmi zo dňa 12.05.2014 na sumu 395 Eur, zo dňa 24.06.2014 na sumu 1.050 Eur  a sumu 110 Eur a zo dňa 24.07.2014 na sumu 50 Eur. 

Vyšetrovateľ PZ do vyšetrovacieho spisu zabezpečil trestný rozkaz Okresného súdu Spišská Nová Ves, sp. zn. 5T/187/2012 zo dňa 24.09.2012, právoplatný dňa 30.10.2012, ktorým bol obv. XXXXX odsúdený za prečin zanedbania povinnej výživy podľa § 207 ods. 1 Tr. zák., za čo mu bol uložený trest odňatia slobody tri mesiace s podmienečným odkladom výkonu trestu na skúšobnú dobu 12 mesiacov. 

	 Prečinu zanedbania  povinnej výživy podľa § 207 ods. 1 Tr. zák. sa dopustí ten, kto sa najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného, hoci bol v predchádzajúcich dvadsiatich štyroch mesiacoch za taký čin odsúdený alebo z výkonu trestu odňatia slobody uloženého za taký trestný čin prepustený. 

           Dôkazmi vykonanými v priebehu skráteného vyšetrovania bolo zistené, že obv. XXXXX svojím protiprávnym konaním, teda neplnením si svojej vyživovacej povinnosti voči svojmu synovi XXXXX v období od novembra 2012 do augusta 2014 vrátane, napriek tomu, že bol za taký čin v predchádzajúcich dvadsiatich štyroch mesiacoch odsúdený, po formálnej stránke naplnil všetky zákonné znaky skutkovej podstaty prečinu zanedbania povinnej výživy podľa § 207 ods. 1, 3 písm. c/ Tr. zák. 

           Podľa § 86 ods. 1 písm. a/ Tr. zák. trestnosť prečinu zanedbania povinnej výživy ( § 207 Tr. zák.) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	 S prihliadnutím k tomu, že obv. XXXXX si dodatočne splnil vyživovaciu povinnosť voči svojmu synovi XXXXX určenú súdom v celom rozsahu a trestný čin nemal trvalo nepriaznivé následky, trestnosť prečinu zanedbania povinnej výživy týmto zanikla, čo je v súlade s citovaným ustanovením § 86 ods. 1 písm. a/ Tr. zák.

	Podľa § 215 ods. 1 písm. h/ Tr. por. prokurátor zastaví trestné stíhanie, ak zanikla trestnosť činu.

	S prihliadnutím na tieto skutočnosti som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Lenka Danihlíková
prokurátorka